સલામ અને સલામના જવાબને ઓછામાં ઓછો સીલે રહેમ ગણવામાં આવ્યો છે. એટલે આટલું તો બધાજ કરી શકે છે. અને હમણા તો સંદેશાવ્યવહાર ખૂબજ સરળ થઇ ગયેલ છે. એક ટેલીફોન, એક “એસ.એમ.એસના સંદેશા દ્વારા પણ સીલે રહેમ થઇ શકે છે. પરંતુ અગર કોઇની પાસે ક્ષમતા છે અને અલ્લાહે તેને અતા કર્યું છે અને જો તેના સગા વહાલા મોહતાજ હોય અને જો તે તેની જરૂરતો પુરી કરી શકતો હોય તો પછી ત્યારે ફક્ત સલામ દ્વારા કે પાણીના ગ્લાસ દ્વારા સીલે રહેમ પૂરતો નથી અને જો કોઇ એવો મહા કંજુસ હોય કે એક સલામ પણ ન કરી શકે અને તેના પર ખર્ચ પણ ન કરે તો તે પોતાના આતંકથી સગાવહાલાને સુરક્ષીત રાખે એજ તેના માટે સીલે રહેમ છે.